นายกรัฐมนตรี เยี่ยมให้กำลังใจผู้ประสบภัย ยืนยันจะบรรเทาความเดือดร้อนให้มากที่สุด
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางลงพื้นที่จังหวัดอุบลราชธานี โดยในจุดที่ 2 ได้เยี่ยมให้กำลังใจผู้ประสบภัยภายในศูนย์พักพิงชุมชนวัดวารินทราราม พร้อมกล่าวกับผู้ประสบภัยว่า รัฐบาลห่วงใยประชาชน จึงมาติดตามสถานการณ์ด้วยตนเอง เพราะขณะนี้ฝนตกหนักเกินกว่าปริมาณที่เขื่อนจะรองรับได้ จึงเกิดน้ำท่วมขึ้น หน่วยงานที่เกี่ยวข้องจึงพยายามบรรเทาความเดือดร้อนให้มากที่สุดและทำทุกวิถีทางให้ระดับน้ำท่วมลดลง พร้อมทั้งเร่งฟื้นฟูและเยียวยา หลังน้ำลดนายกรัฐมนตรี ย้ำด้วยว่า ไม่เคยนิ่งนอนใจ ติดตามสถานการณ์ทุกวันและพยายามทำให้ดีที่สุด โดยเฉพาะการบริหารงบประมาณในการสร้างและโครงการต่างๆ เพื่อรองรับและแก้ปัญหาเป็นระยะ แต่เนื่องจากงบประมาณไม่ได้มีจำนวนมากมาย จึงต้องทยอยดำเนินการ